Zuccarellos første KHL-mål
Thoresen har lenge vist poengform og prikket inn SKA St. Petersburgs første mål i en imponerende snuoperasjon hjemme mot Metallurg Novokuznetsk. Gjestene ledet 2-0 inntil nordmannen scoret på pasning fra Ilja Kovaltsjuk etter 36.45 minutter. Helt i starten av sluttperioden utlignet Petr Prucha for SKA, mens Tony Mårtensson og Alexej Semenov ordnet 4-2-seier. Thoresen var blant vertenes mest benyttede spillere med 18.34 minutters istid. Mats Zuccarello Aasen scoret Metallurg Magnitogorsks annet mål i 3-2-seieren over Torpedo. Han slo dermed tilbake etter straffebommen i tapet for Lokomotiv Moskva lørdag. Zuccarello sendte hjemmelaget opp til 2-1 på pasning fra Jevgenij Malkin tidlig i annen periode. Malkin økte selv til 3-1 etter 28 minutter. Torpedo fikk et trøstemål ved Mikhajl Varnakovs like før slutt. I første periode scoret Jenver Lisin for vertene, mens Maxim Potapov sto bak 1-1-målet. Zuccarello fikk totalt 14.38 minutter på isen for Metallurg.
Ishockeyproffene Patrick Thoresen og Mats Zuccarello Aasen scoret hvert sitt mål og innkasserte seirer i KHL mandag.